ಯಾವ ಪಾಪದ ಕೊಡ ತುಂಬಿದೆಯಂತೆ : ಕುಮಾರಸ್ವಾಮಿ ವಿರುದ್ಧ ಕಿಡಿಕಾರಿದ ಸಿದ್ದರಾಮಯ್ಯ ದಾವಣಗೆರೆ: ಮಾಜಿ ಸಿಎಂ ಕುಮಾರಸ್ವಾಮಿ ನಿನ್ನೆಯಷ್ಟೇ ಕಾಂಗ್ರೆಸ್ ವಿರುದ್ಧ ವಾಗ್ದಾಳಿ ನಡೆಸಿದ್ದರು. ಆ ಹದಿನೇಳು ಜನರೇ ನನ್ನನ್ನ ಉಳಿಸಿದ್ದಾರೆ ಎಂದು ಹೇಳಿದ್ರು. ಆ ಮಾತಿಗೆ ಇದೀಗ ಸಿದ್ದರಾಮಯ್ಯ ಕೂಡ ಟಾಂಗ್ ಕೊಟ್ಟಿದ್ದಾರೆ. ದಾವಣಗೆರೆಗೆ ಭೇಟಿ ನೀಡಿರುವ ಸಿದ್ದರಾಮಯ್ಯ, ಯಾವ ಪಾಪದ ಕೊಡ ತುಂಬಿದೆಯಂತೆ. ಪದೇ ಪದೇ ಉತ್ತರ ಕೊಡೋದಕ್ಕೆ ಆಗಲ್ಲ. ಶಾಸಕರನ್ನು ಬಿಜೆಪಿಗೆ ನಾನೇ ಕಳುಹಿಸಿದ್ದೇನೆ ಎಂಬ ಆರೋಪ ಸತ್ಯಕ್ಕೆ ದೂರವಾದದ್ದು. ಈ ಬಗ್ಗೆ ಸಾಕಷ್ಟು ಬಾರಿ ಹೇಳಿದ್ದೇನೆ. ಏನು ಕುಮಾರಸ್ವಾಮಿ ಹೇಳಿದ್ದೇ ವೇದವಾಕ್ಯವಾ ಎಂದು ಪ್ರಶ್ನಿಸಿದ್ದಾರೆ. ಕಾಂಗ್ರೆಸ್ ನಲ್ಲಿ ಯಾವುದೇ ಜಗಳವಿಲ್ಲ. ಗುಂಪುಗಾರಿಕೆಯಾಗಲೀ, ಹೊಡೆದಾಟವೂ ಇಲ್ಲ. ಈ ಮಧ್ಯೆ ಕಾಂಗ್ರೆಸ್ ನಲ್ಲಿ ಜಗಳವಿದೆ ಅಂತ ಹೇಳೋದಕ್ಕೆ ಅವರ್ಯಾರು..? ಕುಮಾರಸ್ವಾಮಿ ಏನು ನಮ್ಮ ಪಕ್ಷದವರ..? ಎಂದು ಪ್ರಶ್ನಿಸಿದ್ದಾರೆ. ಇನ್ನು ಬಿಜೆಪಿ ಬಗ್ಗೆಯೂ ಕಿಡಿಕಾರಿರುವ ಸಿದ್ದರಾಮಯ್ಯ, ಬಿಜೆಪಿಯಲ್ಲಿ ಲಂಚವಿಲ್ಲದೆ ಏನು ಕೆಲಸ ಆಗೊಲ್ಲ. ಸಿಎಂ ಪುತ್ರನೇ ಸಿಎಂ ಆಡಿದಂಗೆ ಆಡ್ತಾರೆ. ಇನ್ನು ಸಚಿವ ಶ್ರೀರಾಮುಲು ಪಿಎ ವಂಚನೆ ಆರೋಪದಲ್ಲಿ ಪೊಲೀಸರ ವಶದಲ್ಲಿರೋದನ್ನ ಮಾಧ್ಯಮದಲ್ಲೇ ನೋಡಿದೆ. ರಾಜ್ಯ ಸರ್ಕಾರ ಭ್ರಷ್ಟಾಚಾರದಲ್ಲಿ ಮುಳುಗಿದ್ದಾರೆ ಎಂದು ಆಕ್ರೋಶ ವ್ಯಕ್ತಪಡಿಸಿದ್ದಾರೆ. span,nextFontIcon:span